Qanday yeguliklarni birga iste’mol qilish mumkin emas?

Tana – murakkab tizim bo‘lib, ovqat hazm qilish uchun bir nechta jarayonlardan o‘tish kerak. Lekin ba’zi kombinatsiyalar oshqozonning uzliksiz ishlashini buzishi ham mumkin. Bu esa uning noto‘g‘ri ishlashiga, gastrit va og‘irlik hisini paydo qiladi. Aynan shunday kombinatsiyalar haqida to‘liq ma’lumotga ega bo‘lish har kim uchun foydali.
Bodring va pomidor

Hayron qolishingiz tabiiy. Bodring va pomidorsiz o‘zbek dasturxonini tasavvur qilish qiyin. Ma’lum bo‘lishicha, ushbu kombinatsiya oshqozon uchun foydali emas. Bodring tarkibida gidroksid, pomidor esa nordon. Oshqozon bodringni hazm qilish uchun kislota ajratsa, pomidor achiy boshlaydi. Shu sababli, sog‘lom ko‘rinadigan salatning bir porsiyasi ham shishiradi va boshqa noxush oqibatlarga olib kelishi mumkin.
Kartoshka va go‘sht

Yana bir sevib iste’mol qilinadigan kombinatsiya. Kartoshka va go‘shtni hazm qilish fermentlarining har xil turlari talab qilinadi. Shuning uchun bu kombinatsiya nafaqat katta og‘irlik, balki oshqozon buzilishiga olib keladi. Demak, ushbu juftlikni iste’mol qilishda ularning o‘rnini boshqa mos mahsulot bilan almashtirish kerak.
Sut va bo‘tqa

Eng avvalo, sutni alohida ichish foydali. Unga biror narsani qo‘shib iste’mol qilishdan saqlanish kerak. Chunki uning tarkibida boshqa mahsulotlar bilan hazm bo‘lishi qiyin bo‘lgan oqsillar mavjud. Sog‘lom turmush tarzi tarafdorlari diqqatiga, sut va bo‘tqa yaxshi tanlov emas. Uning o‘rniga kefir va yogurt tavsiya etiladi.
Meva va yogurt

Mevadan tayyorlanadigan yogurtlar ham mazali, ham foydali. Ammo ularni meva bilan tanovul qilish organizm uchun zararli hisoblanadi. Sababi yogurtlarda mevalar tarkibidagi shakar bilan reaksiyaga kirishadigan ko‘plab bakteriyalar mavjud bo‘lib, ular toksinlar paydo bo‘lishiga sabab bo‘ladi. Shuning uchun hech qanday qo‘shimchalarsiz yogurtni iste’mol qilish tavsiya etiladi. Shuningdek, ularga mayiz ham qo‘shish mumkin.
Gazli ichimlik va gamburger

Gamburger, fastfud taomi va gazli ichimlik hazm qilish jarayonida ikki marta vaqt sarflaydi. Shuning uchun tez orada fastfudni butunlay unutish yoki gazli ichimliklarsiz tavsiya etildi. Agar suyuqlik bilan ichish kerak bo‘lsa choy yoki oddiy suv tavsiya etiladi.